ആര്യന് ഖാനെ പിടിച്ച സമീര് വാങ്കഡെ പാവയെന്ന് നവാബ് മാലിക് ഒരു വര്ഷത്തിനുളളില് ജോലി കളയുമെന്നും ഭീഷണി മുംബൈ: നര്ക്കോട്ടിക്സ് കണ്ട്രാള് ബൃൂറോ മുംബൈ സോണല് ഡയറക്ടറായ സമീര് വാങ്കഡെ വെറും ഒരു പാവയെന്ന് മഹാരാഷ്ട്ര മന്ത്രിയും മുതിര്ന്ന നാഷണലിസ്റ്റ് കോണ്ഗ്രസ് പാര്ട്ടി നേതാവുമായ നവാബ് മാലിക്. ഒരു വര്ഷത്തിനുളളില് അയാളുടെ ജോലി നഷ്ടപ്പെടുമെന്നും അദ്ദേഹം വെല്ലുവിളി നടത്തി.പൂനെ ജില്ലയിലെ മാവല് തഹസില് പാര്ട്ടി പ്രവര്ത്തകരെ അഭിസംബോധന ചെയ്തുകൊണ്ട് സംസാരിക്കുകയായിരുന്നു അദ്ദേഹം. നിങ്ങളുടെ പിതാവ് ആരാണ്.താന് ആരുടെയും പിതാവിനെ ഭയപ്പെടാന് പോകുന്നില്ല.നിങ്ങള് എന്നെ എന്ത് സമ്മര്ദ്ദം ചെലുത്താന് ശ്രമിച്ചാലും, ഞാന് നിങ്ങളെ ജയിലില് അടക്കുന്നതുവരെ ഈ വെല്ലുവിളി നിര്ത്തില്ലെന്നും ്അദ്ദേഹം കൂട്ടിച്ചേര്ത്തു.നവാബ് മാലിക്കിന്റെ മരുമകനായ സമീര് ഖാനെ മയക്കുമരുന്ന് കേസില് ഈ വര്ഷം ജനുവരി 13 ന് എന്സിബി അറസ്റ്റ് ചെയ്തിരുന്നു, എട്ട് മാസത്തെ ജയില്വാസത്തിന് ശേഷം സെപ്തംബര് 27 നാണ് സമീര് ഖാന് ജാമ്യം ലഭിച്ചത്. ഇതിന് ശേഷമാണ് ആഡംബര കപ്പലിലെ മയക്കുമരുന്ന് കേസുമായി ബന്ധപ്പെട്ട് ഷാരൂഖ് ഖാന്റെ മകന് ആര്യന് ഖാനെ ഉള്പ്പെടെ സമീര് വാങ്കഡെയുടെ നേതൃത്വത്തിലുളള ടീം പിടികൂടിയത്.